Ramlee Awang Murshid

Ramlee Awang Murshid (lahir 4 November 1967) ialah novelis Malaysia dan juga bekas wartawan Radio Televisyen Malaysia (RTM) dari 1986 hingga 2010.

Latar Belakang 
Ramlee Awang Murshid dilahirkan pada  4 November 1967 di Papar, Sabah. Beliau bersekolah di Sekolah Rendah Kapayan, Kota Kinabalu dari 1974 hingga 1979. Ramlee menamatkan pengajiannya selama 4 tahun di Kolej Sabah dalam tahun 1984 dan merupakan pemegang Ijazah Sarjana Muda Komunikasi Massa, Universiti Kebangsaan Malaysia (UKM). 

Beliau pernah melibatkan diri dalam teater sejak zaman remaja lagi. Beliau banyak memainkan peranannya sebagai seorang pengarah, penulis dan juga pelakon. Beliau juga pernah berkhidmat sebagai wartawan RTM selama lebih 20 tahun bermula 1986. Tugasan kewartawanan ada kalanya membawa Ramlee menjelajah ke pelbagai negara dan menjadi penyumbang besar terhadap karya-karyanya. Sebahagian hasil tulisannya yang berlatarkan negara luar seperti Jepun adalah diinspirasikan daripada pengalamannya. 

Dalam dunia penulisan, Ramlee terkenal sebagai novelis seram dan sudah empat kali memenangi sayembara penulisan yang antaranya melalui kejayaan novel Pei Pan yang diiktiraf pemenang kedua Hadiah Sako bagi Novel Nasional 2002. 

Pelajar Terbaik Komunikasi Massa 2000 UKM ini menyifatkan kejayaan Pei Pan meninggalkan kenangan paling manis kepada Ramlee kerana beliau penulis pertama dari Sabah yang meraih kemenangan bagi hadiah terbabit.

Beliau yang menerima Watikah Penghargaan Khas daripada UKM pada 2001 dan Pelajar Terbaik Keseluruhan Pusat Pengajian Media dan Komunikasi (2002) sudah menghasilkan lebih 13 buah novel (Rujukan lama, perlu pembaharuan) antaranya ialah Tombiruo, Ranggau, Mandatori, Satu Janji, A.D.A.M, Semangat Hutan dan Rahsia Perindu. Beliau banyak mempertaruhkan elemen seram dan seram ngeri dalam novelnya hingga mendapat julukan sebagai penulis novel thriller. 

Novel terbarunya, Bagaikan Puteri, dinobatkan sebagai pemenang Anugerah Sastera Negeri Sabah dan sambutan daripada peminat menyebabkan dia teruja menyambung novel terbabit sehingga lahir trilogi Bagaikan Puteri, Cinta Sang Ratu dan Hijab Sang Pencinta.  

Adaptasi filem untuk salah satu daripada karyanya; Tombiruo sedang menjalani proses penghasilan di bawah kerjasama penerbitan Astro Shaw, penerbit buku Karangkraf, Ideate Media dan syarikat penerbitan milik Ramlee sendiri, Layar Sunan. Filem tersebut dijangka akan memulakan tayangan pada 2017.

Kehidupan Peribadi 
Beliau sudah pun mendirikan rumah tangga dengan Dayang Aminah Datuk Aliudin pada 19 Februari 1990. Mereka mempunyai seorang anak lelaki bernama Muhammad Aizuddin.

Latar belakang pendidikan 
 Sekolah Rendah Kapayan Kota Kinabalu (1974-1979)
 Sekolah Menengah Maktab Sabah (Dikenali juga dengan nama Sabah College) (1980-1984)
 Sijil Komunikasi Universiti Kebangsaan Malaysia (1999-2000)
 Sarjana Muda Sastera dengan Kepujian dalam Komunikasi, Universiti Kebangsaan Malaysia

Anugerah 
 Pemenang tempat kedua Pertandingan Menulis Novel Dewasa, anjuran Dewan Bahasa Dan Pustaka, cawangan Kota Kinabalu, menerusi novel Igauan Maut (1995) 
 Anugerah Sastera Negeri Sabah 1995/1996 menerusi novel Igauan Maut
 Pemenang tempat kedua kategori novel nasional dalam Hadiah Sako Novel Nasional 2002 menerusi novel Pei Pan,
 Anugerah Sastera Negeri Sabah 2004/2005 menerusi novel Pei Pan
 Anugerah Sastera Negeri Sabah 2006/2007 menerusi novel Bagaikan Puteri
 Pemenang tempat ketiga Anugerah Buku Pilihan Pembaca Popular Berita Harian 2009 menerusi novel Hijab Sang Pencinta.
 Anugerah Buku Negara 2012 (Kategori Novel Remaja) menerusi novel 9 Nyawa

Penulisan

Novel

Rangkaian novel dalam semesta sama 
Laksamana Sunan
 Bagaikan Puteri 
 Cinta Sang Ratu 
 Hijab Sang Pencinta
 Cinta Sufi 
 Sutera Bidadari 
 Sunan Musafir 
 Sunan Nanggroe Sang Kembara 
 Sunan Cinta Nan Sakti 
 Saifudin Jalis: Musafir Cinta Meraga Sukma 
Anding Anyangan

 Anding Anyangan
 Anding Anyangan II
 Anding Anyangan III

Tombiruo
 Tombiruo 
 Semangat Hutan 
 Tombiruo Terakhir 
 Legasi Tombiruo

Cerpen

Rujukan

Pautan luar
 Kelab peminat RAM 
 RAM Fan club. Facebook.

Orang dari Sabah
Alumni Universiti Kebangsaan Malaysia
Penulis novel Malaysia